Khalid Sheikh Mohammed

Khalid Sheikh Mohammed (arabisk: خالد شيخ محمد, ofte referert til som «KSM») født 1. mars 1964 eller 14. november 1965 var lenge en sentral person i Al-Qaida, og er antatt å være mannen som planla utførelsen av angrepene mot USA 11. september 2001.  

I 2003 ble Mohammed arrestert i Pakistan og ble holdt på hemmelig sted av CIA frem til 2006, da han ble overført til interneringsleiren på Guantánamo bay. I fangenskap ble han utsatt for simulert drukning (Eng: Waterboarding) 183 ganger.  

Mohammed er siktet for 2976 drap, terror, flykapring og ødeleggelse av eiendom. Høringene i saken mot Mohammed ble gjenopptatt i september 2021. Han risikerer dødsstraff hvis han blir funnet skyldig.  

Han er onkelen til Ramzi Yousef, som stod bak angrepet på World Trade Center i 1993.

Referanser

Personer fra Asia involvert i terroraktivitet
Personer tilknyttet Al-Qaida
Internerte ved Guantánamo bay
personer fra Balutsjistan